Leikmenn Everton fagna öðru marki Dominic Calvert-Lewin í leiknum . AFP Duncan Ferguson fer vel af stað í starfi sem tímabundinn knattspyrnustjóri Everton en hann stýrði liðinu til sigurs gegn Chelsea í ensku úrvalsdeildinni á Goodison Park í Liverpool í dag . Leiknum lauk með 3 : 1 - sigri Everton en þetta var fyrsti leikur Fergusons við stjórnvölinn eftir að Marco Silva var rekinn á fimmtudaginn síðasta . Richarlison kom Everton yfir strax á 5. mínútu eftir frábæra fyrirgjöf Djibril Sidibé og Everton leiddi með einu marki gegn engu í hálfleik . Dominic Calvert-Lewin tvöfaldaði forystu Everton á 49. mínútu með hnitmiðuðu skoti úr teignum en Chelsea menn voru fljótir að svara . Boltinn datt þá fyrir Mateo Kovacic , rétt utan teigs , og hann þrumaði boltanum í nærhornið og staðan orðin 2 : 1 . Calvert-Lewin var svo aftur á ferðinni á 83. mínútu þegar hann innsiglaði sigur Everton eftir vandræðagang í vörn Chelsea og Everton fagnaði dýrmætum sigri . Everton fer úr fallsæti með sigrinum og er komið í fjórtánda sæti deildarinnar í 17 stig en Chelsea er sem fyrr í fjórða sætinu með 29 stig .